Sýningin „ Hér eru skýin snjakahvít “ opnuð á ný um helgina Um síðustu helgi var opnuð sýning Sigurbjörg Þrastardóttir ; „ Hér eru skýin snjakahvít “ í Kirkjuhvoli á Akranesi . Þar voru sýnd verk myndlistarmanna sem hún hefur átt samstarf við . Sýnd eru verk eftir Messíönu Tómasdóttur , Þorvald Þorsteinsson , Bjarna Þór Bjarnason , Lauru Jurt og fleiri . Sýningin átti að vera einnar helgar viðburður en vegna fjölda áskorana verður hún opnuð að nýju um næstu helgi . Á sýningunni má finna teikningar , málverk og ljósmyndir sem hafa bein og óbein tengsl við verk höfundarins og varpa skímu á samstarf rithöfunda við listamenn úr öðrum greinum . Einnig verður á boðstólnum nýtt textaverk sem Sigurbjörg vann í samstarfi við Ragnar Helga Ólafsson , myndlistarmann og kápuhönnuð . Sigurbjörg Þrastardóttir er bæjarlistamaður Akraness og er sýningin liður í röð viðburða sem hún hefur skipulagt í samstarfi við listastofnanir bæjarins . Þess má geta að sýningin er síðasta sýningin í Kirkjuhvoli , sem um áramót lýkur hlutverki sínu sem listasetur bæjarins . Sýningin verður opin laugardag og sunnudag kl. 15 – 17 . Leiðsögn um hana verður báða dagana kl. 16 .